पाएं अपने शहर की ताज़ा ख़बरें और फ्री ई-पेपरडाउनलोड करें
जमशेदपुर/रांची। साइबर कैफे को लेकर आईटी एक्ट-2000 के अंतर्गत 'गाइड लाइन फॉर साइबर कैफे-2011' नियम बनाया गया है। शहर में चलने वाले 90 फीसदी कैफे संचालक इस नियम की रत्ती भर भी पालन नहीं करते। जिला पुलिस के आलाधिकारी नियम से अंजान हैं। वे कैफे संचालक के खिलाफ कार्रवाई करने के बजाय चुप्पी साध रखी हैं। इसका फायदा कैफे संचालक उठा रहे हैं। शहर के साकची, बिष्टुपुर, कदमा और टेल्को जैसे पॉश इलाके में तकरीबन 250 साइबर कैफे का संचालन हो रहा है, इन कैफे में बच्चे भी जाकर आराम से प्रतिबंधित साइट देखते हैं।
शहर में काफी तेजी से इंटरनेट यूज करने वाले लोगों की संख्या में इजाफा हुआ है। आज ज्यादातर काम ऑनलाइन होने लगे हैं। शिक्षा से लेकर नौकरी तक सारे काम इंटरनेट से जुड़ गए हैं। किसी कॉलेज में एडमिशन या नामी-गिरामी कंपनी में नौकरी को लेकर आवेदन के लिए इंटरनेट की आवश्यकता पड़ती है। ज्यादातर सरकारी विभाग, कॉरपोरेट कंपनियां, कॉलेज व विश्वविद्यालय तमाम जानकारी वेबसाइट के माध्यम से इंटरनेट पर डाल देते हैं। यह सूचना क्रांति का सशक्त माध्यम बन गया है। यही कारण है कि आज हर गली में साइबर कैफे कुकुरमुत्ते की तरह फलफूल रहा है। मगर आश्चर्य की बात है कि शहर में तकरीबन 250 साइबर कैफे सरकार के सूचना विभाग से लाइसेंस लिए बगैर संचालित हो रहे हैं।
वहीं पुलिस विभाग को भी साइबर कैफे के बारे में विशेष जानकारी नहीं है। साइबर लॉ के अनुसार कैफे खोलने के लिए सूचना विभाग से अनुमित लेने के बाद जिला पुलिस को जानकारी मुहैया कराना अनिवार्य है। गौर करने की बात है कि जिला पुलिस इस बात से अंजान है कि शहर में कितने व कहां-कहां साइबर कैफे संचालित हो रहे हैं। खबर की पड़ताल करने डीबी स्टार की टीम निकली। पड़ताल के दौरान टीम साकची, बिष्टुपुर, जुगसलाई, टेल्को, परसुडीह, कदमा, धतकीडीह और सोनारी इलाके पहुंची। यहां संचालित साइबर कैफे का जायजा लिया। टीम ने देखा कि ज्यादातर कैफे में नियम की अनदेखी हो रही है।
रजिस्ट्रेशन कराने से पहले आवेदक को तमाम जानकारी (जैसे फर्म के नाम, आवेदक का नाम, पता, फोन नंबर के साथ किस तरह का साइबर कैफे होगा) उपलब्ध कराना पड़ता है। आगे की स्लाईड्स पर -
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn